पाएं अपने शहर की ताज़ा ख़बरें और फ्री ई-पेपरडाउनलोड करें
अब एंटीजेन टेस्ट पॉजिटिव आने के बाद आरटीपीसीआर कराने की जरूरत नहीं होगी। स्वास्थ्य विभाग के सूत्रों ने इस आशय की जानकारी देते हुए बताया कि दरअसल कोरोना संक्रमण की बढ़ती रफ़्तार के मद्देनजर आईसीएमआर ने कोरोना टेस्टिंग को लेकर नई गाइडलाइन्स जारी की है। आईसीएमआर ने आरटीपीसीआर टेस्टिंग की संख्या में हुई वृद्धि से प्रयोगशालाओं पर अत्यधिक दबाब बढ़ने की बात कही है। इसको लेकर आईसीएमआर ने कई जरुरी सलाह दिए हैं। जिसमें कहा है कि एंटीजन टेस्ट पॉजिटिव आने के बाद आरटीपीसीआर टेस्ट करने की जरूरत नहीं है। उल्लेखनीय है कि कोरोना संक्रमण की दूसरी लहर अत्यंत संक्रामक हो रही है। इसके कारण संक्रमित होने के बाद लोग कई बार आरटी-पीसीआर टेस्ट भी करा रहे हैं। सिविल सर्जन ब्रज कुमार ने बताया कि कोरोना जांच को ले दिए गए गाइडलाइन का जिले में पालन किया जाएगा।
दूसरे राज्य की यात्रा करने पर टेस्ट अनिवार्य नहीं
अभी तक दूसरे राज्य की यात्रा करने के लिए आरटीपीसीआर टेस्ट को अनिवार्य किया गया था। लेकिन, टेस्ट की संख्या में अचानक हुई वृद्धि से प्रयोगशालाओं को सही समय पर रिपोर्ट देने में चुनौतियों का सामना करना पड़ रहा है। जिसे देखते हुए आईसीएमआर ने स्वस्थ व्यक्ति के लिए दूसरे राज्य की यात्रा करने पर आरटीपीसीआर टेस्ट की अनिवार्यता को समाप्त करने की सलाह दी है। लेकिन, यात्रा करने वाले लोगों को कोविड अनुरूप व्यवहार को सख्ती से अनुपालन करने की भी बात कही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn